b'\n_START_ARTICLE_\nNagrade Slovenskega radijskega festivala\n_START_PARAGRAPH_\nNagrade Slovenskega radijskega festivala (SRF), znane tudi kot srfi, so bile slovenske glasbene nagrade. Podeljene so bile v treh kategorijah: najbolj\xc5\xa1a (pop in rock) skladba po izboru strokovne \xc5\xbeirije, hit leta po izboru poslu\xc5\xa1alcev ter najbolj predvajana skladba na podlagi podatkov o predvajanosti skladb na radijskih postajah. Direktor in izvr\xc5\xa1ni producent tako dogodka, kot neposrednega radijskega in televizijskega prenosa, ki velja za enega ve\xc4\x8djih v slovenski zgodovini, je bil Uro\xc5\xa1 Mlakar, organizator pa Hi\xc5\xa1a idej v sodelovanju z RTV Slovenija. Srfi so na nek na\xc4\x8din nadomestili zlate peteline.'